|  |  |  |  |  |
| --- | --- | --- | --- | --- |
| Številka: | 43001-28/2020-20 |  | oznaka naročila: | A-38/20 G |
| Datum: | 22.06.2020 |  | MFERAC: | 2431-20-000216/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Sanacija mostu čez kanal SD1 v Zlatoličju (MB0025) na R2-454/1400 v km 12,255** |

**JN003266/2020-B01 - A-38/20; datum objave: 26.05.2020**

**Datum prejema: 22.06.2020   09:29**

**Vprašanje:**

Vezano na odgovor z datumom objave 19.06.2020 ob 14:36 uri naročnika obveščamo, da izdaja garancije na oprijem sanacijskih malt skladno z razpisnimi zahtevami ni mogoča, saj proizvajalci zadevnih materialov ne garantirajo za kvaliteto materiala v primeru vgradnje pod vibracijami zaradi prometne obremenitve objekta. Naročnika pozivamo, da iz tega razloga ustrezno korigira razpisne pogoje v delu garancijske dobe za izvedena dela, saj izdaja garancije na izvedbo sanacije betonov po postopku priprave in vgradnje cementne malte z dodatkom umetnih vlaken ni mogoča.

**Odgovor:**

Projektant je v fazi projektiranja upošteval tudi ta vidik kvalitete izvedenih del. Most čez kanal SD1 v Zlatoličju je soliden inženirski objekt z ustrezno togostjo konstrukcije, ki med polovično zaporo vozišča in z omejeno hitrostjo vozil ne bo vibrirala. Do posameznih nihljajev pa v konstrukciji v največji meri prihaja ob neustreznem gradbiščnem prometu, če polno transportno vozilo betona, ki ga pripelje izvajalec del, sunkovito zavira na objektu, kar je ena izmed zahtev, ki morajo biti upoštevane v tehnološkem elaboratu betonskih del v smislu preprečevanja opisanega.

Garancijska doba v skladu z 12. členom pogodbe ostane nespremenjena.